จงสรุปบทความ เคล็ดลับช้อนซื้อหุ้นขาลง
นักลงทุนหลายท่านชอบการลงทุนด้วยการเข้าไปช้อนหุ้นที่มีทิศทางเป็นขาลงเพราะหวังว่าจะได้ซื้อในจุดที่ราคาถูกที่สุด มีความได้เปรียบ ไม่นานนักมันก็จะกลับไปยืนที่เดิม แล้วเราจะได้กำไรเป็นกอบเป็นกำพลิกชีวิตจากหุ้นได้ แต่นักลงทุนหลายท่านก็ผิดหวังเพราะซื้อถูกแล้วยังมีถูกกว่า แต่จะทำอย่างไรให้ลดความเสี่ยงลงไปได้มาตามอ่านกันครับ 1. ลงเพราะกำไรลดลงชั่วคราว การซื้อหุ้นที่ลงด้วยสาเหตุนี้เป็นการลงทุนที่ดีครับ เพราะเหมือนเราได้ซื้อของถูก สาเหตุที่กำไรลดลงชั่วคราวเช่น การลงทุนขายกิจการช่วงแรกๆต้องมีการจ้างพนักงานเพิ่มและค่าใช้จ่ายต่างๆเข้ามาในขณะที่รายได้ยังไม่มีทำให้กำไรลดลง ก็จะมีนักลงทุนหลายท่านขายออกไปก่อนและรอลงมาช้อนซื้อต่ำ แต่การลงทุนด้วยเหตุผลนี้เราต้องมั่นใจว่าในระยะยาวกิจการยังดีอยู่ เพราะเมื่อกำไรเริ่มกลับมาราคาหุ้นจะปรับตัวกลับไปที่เดิมได้ ข้อเสียของการซื้อด้วยวิธีนี้คือกำไรอาจลดลงนานกว่าที่คาดไว้ เช่นรายได้ไม่มาตามแผน ค่าใช้จ่ายยังไม่ลดลงทำให้กำไรไตรมาสต่อไปยังไม่ขึ้นอย่างที่หวังทำให้ราคาหุ้นอาจลดลงหรือออกข้างไปได้อีก 3 เดือนเพื่อลุ้นงบการเงินไตรมาสต่อไป 2. ลงเพราะมีระเบิดเวลา หุ้นที่ลงแบบนี้จะค่อยๆซึมลงครับ วันละนิดวันละหน่อยกว่าจะรู้ตัวก็ติดลบไป 20-30% แล้ว ให้เราเข้าไปดูว่าถ้าธุรกิจยังปกติไม่มีสัญญาณอะไรในงบการเงินและมองว่าธุรกิจยังมีอนาคตอยู่ก็สามารถเข้าไปลงทุนได้ครับ สัญญาณอันตรายในงบการเงินเช่น รายได้ กำไรเริ่มเติบโตช้าลง ROA ROE เริ่มลดลง มีหนี้สินมากและกระแสเงินสดจากการดำเนินงานไม่เพียงพอจ่ายหนี้ กรณีนี้อาจต้องเพิ่มทุนในไม่ช้า อัตราส่วนการจัดการภายในเช่นวงจรเงินสด หรืออัตราหมุนเวียนสินทรัพย์เริ่มลดลงแสดงถึงการจัดการภายในที่เริ่มแย่ลง อัตรากำไรเริ่มลดลงเรื่อย สิ่งเหล่านี้อาจเป็นลางบอกเหตุว่าราคาหุ้นยังอาจลงต่อ พบแบบนี้อย่าเพิ่งรีบเข้าไปช้อนครับ อาจช้อนหักได้ แต่ที่น่ากลัวที่สุดคือราคาลงแต่งบการเงินยังสวยครับโดยเฉพาะหุ้นที่ทำธุรกิจเกี่ยวกับสินค้า commodity เช่น สินค้าเกษตร ปิโตรเคมี โลหะ พลังงาน พวกนี้บางทีกำไรสามารถพลิกจากกำไรมาเป็นขาดทุนได้เพียงไตรมาสเดียว ถ้าคิดจะช้อนธุรกิจกลุ่มนี้ต้องระวังครับ 3. ใช้กราฟเทคนิคเข้าช่วย ถ้าเราอ่านงบการเงินจนมั่นใจว่ามันกลับมาจริงๆ โดยมีสัญญาณจากงบการเงินมายืนยันเช่น กำไรเพิ่มปรับตัวเพิ่มขึ้นเป็นไตรมาสแรก อัตราส่วนทางการเงินเริ่มฟื้นตัว ปัญหาที่มีจบลงแล้ว ในทางพื้นฐานถือว่าผ่าน แต่ทางกราฟจะเป็นตัวบอกความคิดของมวลมหานักลงทุนว่ามองหุ้นตัวนั้นอย่างไร ถ้าทิศทางราคายังเป็นขาลงอยู่ก็ไม่ต้องรีบเข้าก็ได้รอราคาเริ่มกลับมาค่อยซื้อก็ยังทันอย่างน้อยก็มีเพื่อนคิดเหมือนเราครับ แม้ไม่ได้คุยกันตรงๆแต่คุยกันผ่านพฤติกรรมราคาครับ จะเห็นว่าการช้อนซื้อหุ้นให้ได้กำไรถือเป็นศิลปะอย่างหนึ่งที่ต้องฝึกฝนและมองบ่อยๆครับ ช่วงแรกๆอาจมองยากหน่อยแต่ฝึกบ่อยๆ จะวิเคราะห์และตัดสินใจได้อย่างรวดเร็วครับ
เคล็ดลับในการลดความเสี่ยง สำหรับนักลงทุนที่ต้องการช้อนซื้อหุ้นขาลง
1) เลือกช้อนซื้อหุ้นที่ลงเพราะกำไรลดลงชั่วคราว ซึ่งถือเป็นการลงทุนที่ดี เพียงแต่เราจะต้องมั่นใจด้วยว่าในระยะยาวกิจการเหล่านี้จะยังดีอยู่ นอกจากนี้ก็ยังมีข้อเสียคือกำไรอาจลดลงนานกว่าที่คาดไว้
2) เลือกช้อนหุ้นที่ลงเพราะมีระเบิดเวลา หรือหุ้นที่ลงแบบค่อยๆ ซึมลงวันละนิดวันละหน่อย ซึ่งถ้าธุรกิจยังปกติดี ไม่มีสัญญาณอันตรายในงบการเงินอย่างการที่รายได้และกำไรเริ่มเติบโตช้าลง ROA ROE เริ่มลดลง มีหนี้สินมาก และกระแสเงินสดจากการดำเนินงานไม่เพียงพอจ่ายหนี้ รวมไปถึงธุรกิจจะต้องยังมีอนาคตอยู่ ก็สามารถเข้าไปลงทุนได้เลย ยกเว้นกรณีราคาหุ้นลงแต่งบการเงินยังสวย โดยเฉพาะหุ้นที่ทำธุรกิจเกี่ยวกับสินค้าเกษตร ปิโตรเคมี โลหะ และพลังงาน ซึ่งสามารถพลิกจากกำไรมาเป็นขาดทุนได้ในไตรมาสเดียว
3) ใช้กราฟเทคนิคเข้าช่วย หลังจากอ่านงบการเงินจนมั่นใจว่ามันจะต้องกลับมาดี ก็อย่าลืมให้กราฟเป็นตัวบอกความคิดของเหล่านักลงทุนว่ามองหุ้นตัวนั้นอย่างไร ถ้าทิศทางราคายังเป็นขาลงอยู่ ก็ไม่ต้องรีบช้อน รอราคาเริ่มกลับมาค่อยซื้อจะดีกว่า
5.ความรู้ทางการเงิน,2.การวิเคราะห์ทางการเงิน & เศรษฐศาสตร์การเงิน